**Сізге қажет үш нәрсе**

**екіншісі**

***Ал Иса Мәсіхпен жүрген сендердің барлық қажеттеріңді де менің Құдайым Өзінің керемет байлығы бойынша қамтамасыз ететін болады.***

***Філіпілікт. хат 4:19***

* **Тізімдегі келесі нәрсе:** Эмоциялық қажеттіліктер. Иә, бұндай нәрселер де Жаратқан Иеміз үшін маңызды. Тімөтеге 2-хат 1:7-де Пауыл былай дейді: «Өйткені Құдай бізге қорқыныш емес, күш, сүйіспеншілік және ұстамдылықты дарытатын Киелі Рухын сыйлады». Өткен аптада мен депрессиямен күресіп жүрген бір досыма қолдау көрсетуге тырыстым. Ондай адамдардың көмек пен емге мұқтаж екені сөзсіз. Сондықтан біз бұл қажеттіліктер үшін сенімді түрде мінажат ете аламыз.
* **Тізімдегі үшінші нәрсе**: Рухани қажеттіліктер. Адамның бойында рухани қажеттілік болған соң, Иса Мәсіх көктен кетіп, Бетлехемнің қорасында дүниеге келген еді.

Філіпіліктерге 4:19-да Құдай біздің қажеттіліктерімізді қанағаттандыратыны айтылған, бірақ бұл үзіндінің мәнмәтінін көпшілік біле бермейді. Баяғыда Солтүстік Грекиядағы Філіпі өте табысты алтын өндіру бизнесінің орталығы болған еді, бірақ ақырында ол жерде алтын таусылып, онымен бірге алтын әкелетін береке де таусылды. Пауыл сол жердегі мәсіхшілерге былай деп жазды: «Сендердің барлық қажеттіліктеріңді алтын емес, Құдай қанағаттандырады».

Бұл уәде әлі де шындық, бірақ ол сіздің қалауларыңызға немесе тілектеріңізге емес, сіздің қажеттіліктеріңізге қатысты. Киелі кітап тұрғысынан «қажеттілік» деген нәрсені түсінгенде не болады? Екі нәрсе: біріншіден, сіз әртүрлі заттарға деген тәуелділіктен құтылатын боласыз. Екіншіден, Құдай сіздің қажеттіліктеріңізді қанағаттандыратын екенін білу бақытына ие боласыз. Ол бізді шынымен қажет нәрселермен қамтамасыз етеді.